ആരാണ് വിക്രമാദിത്യ? ജന്മദിനത്തില് ആരാധകര്ക്ക് ഉത്തരം നല്കി രാധേ ശ്യാം ടീസര് പുറത്ത് പ്രഭാസ് നായകനാകുന്ന രാധേ ശ്യാമിന്റെ ടീസര് അദ്ദേഹത്തിന്റെ ജന്മദിനമായ ഇന്ന് പുറത്തിറങ്ങി. വിക്രമാദിത്യ എന്ന കഥാപാത്രത്തെയാണ് പ്രഭാസ് അവതരിപ്പിച്ചിരിക്കുന്നത്. ജനങ്ങളുടെ ഭാവി പ്രവചിക്കാന് കഴിവുള്ള ഒരു കൈനോട്ടക്കാരനായാണ് അദ്ദേഹം ചിത്രത്തില് എത്തുന്നത്. യൂറോപ്പിന്റെ മനോഹര ദൃശ്യങ്ങള് ടീസറിലുടനീളം കാണാന് സാധിക്കും. പ്രഭാസിനെ സൂപ്പര്സ്റ്റൈലിഷായിട്ടാണ് ചിത്രത്തില്അവതരിപ്പിച്ചിരിക്കുന്നത്. നായിക പൂജാ ഹെഗ്ഡയെ ടീസറില് കാണിച്ചിട്ടില്ള. 2022 ഫെബ്രുവരി 14 ന് എല്ലാ ഇന്ത്യന് ഭാഷകളിലും ചിത്രം പ്രദര്ശനത്തിനൊരുങ്ങുമെന്ന് നിര്മാതാക്കള് അറിയിച്ചു. ഗോപീകൃഷ്ണ മൂവീസും യുവ ക്രിയേഷന്സുമാണ് നിര്മാതാക്കള്. ജസ്റ്റിന് പ്രഭാകരനാണ് സംഗീതസംവിധാനം നിര്വഹിച്ചിരിക്കുന്നത്. സച്ചിന് ഖേഡേക്കര്,പ്രിയദര്ശി പുലികൊണ്ട,ഭാഗ്യശ്രീ,ജഗപതി ബാബു,മുരളി ശര്മ്മ,കുനാല് റോയ് കപൂര് എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.